Document ID: 31985R3317

KOMISSION ASETUS (ETY) N:o 3317/85,
annettu 25 päivänä marraskuuta 1985,
tavaroiden luokittelusta yhteisen tullitariffin alanimikkeeseen 60.04 A III
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin enintään myyntikokoon 86 froteen tyyppisestä neuloksesta valmistettuja vaatteita, jotka eivät ole joustavia eivätkä kumilla päällystettyjä, jotka koostuvat yhdestä vaatekappaleesta, joka peittää koko kehon päätä ja käsiä lukuun ottamatta, joka peittää kummankin jalan erikseen, ja joissa on selässä kaksi napeilla suljettavaa halkiota, toinen vaakasuorassa vyötäröllä ja toinen vyötäröltä kaula-aukkoon, ja joiden etupuolelle on painettu koristeaihe,
asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3147/85(4), liitteenä olevan yhteisen tullitariffin nimikkeeseen 60.04 kuuluvat alusvaatteet neulosta, eivät kuitenkaan joustavat eivätkä kumilla päällystetyt ja nimikkeeseen 60.05 muun muassa päällysvaatteet neulosta, eivät kuitenkaan joustavat eivätkä kumilla päällystetyt; nämä nimikkeet voidaan ottaa huomioon mainittua vaatetta luokiteltaessa,
kyseinen vaate on myyntikokonsa puolesta tarkoitettu pikkulasten käyttöön; sen yleinen ulkonäkö osoittaa, että se on tarkoitettu käytettäväksi pääasiallisesti yöllä yöpukuna; tämän vuoksi sitä on pidettävä alusvaatteena,
vaatteen etupuolelle painettu koristeaihe ei riitä muuttamaan sen alusvaatteen luonnetta,
tämän vuoksi kyseinen vaate on luokiteltava yhteisen tullitariffin nimikkeeseen 60.04; tästä nimikkeestä on otettava huomioon alanimike 60.04 A III luokiteltaessa tätä vaatetta yhteiseen tullitariffiin, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Enintään myyntikokoon 86 froteen tyyppisestä neuloksesta valmistetut vaatteet, jotka eivät ole joustavia eivätkä kumilla päällystettyjä, jotka koostuvat yhdestä vaatekappaleesta, joka peittää koko kehon päätä ja käsiä lukuun ottamatta, joka peittää kummankin jalan erikseen, ja joissa on selässä kaksi napeilla suljettavaa halkiota, toinen vaakasuorassa vyötäröllä ja toinen vyötäröltä kaula-aukkoon, ja joiden etupuolelle on painettu koristeaihe, on luokiteltava yhteisen tullitariffin alanimikkeeseen:
60.04 Alusvaatteet, neulosta, ei kuitenkaan kimmoiset eikä kumilla päällystetyt:
A. Vauvanvaatteet; tyttöjen vaatteet enintään myyntikokoa 86:
III. muut.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1985.

Labels: 3
1